চার্লটন হেস্টন

চার্লটন হেস্টন (ইংরেজি: Charlton Heston; জন্ম: জন চার্লস কার্টার, ৪ অক্টোবর ১৯২৩ - ৫ এপ্রিল ২০০৮) ছিলেন একজন মার্কিন অভিনেতা ও রাজনৈতিক কর্মী। হলিউডের তারকা অভিনেতা হেস্টন তার ৬০ বছরের অভিনয় জীবনে এক শতাধিক চলচ্চিত্রে অভিনয় করেছেন। তিনি মহাকাব্যিক দ্য টেন কমান্ডমেন্টস (১৯৫৬) চলচ্চিত্রে মোজেস চরিত্রে অভিনয় করে তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি বেন-হার চলচ্চিত্রে নাম ভূমিকায় অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি টাচ অব ইভল (১৯৫৮), এল সিড (১৯৬১), প্ল্যানেট অব দ্য এপস (১৯৬৮), দ্য গ্রেটেস্ট শো অন আর্থ (১৯৫২), সিক্রেট অব দি ইনকাস (১৯৫৪), দ্য বিগ কান্ট্রি (১৯৫৮) এবং দ্য গ্রেটেস্ট স্টোরি এভার টোল্ড (১৯৬৫) চলচ্চিত্রে অভিনয় করেন চার্লটন হেস্টন ১৯২৩ সালের ৪ঠা অক্টোবর জন্মগ্রহণ করেন। বিভিন্ন সূত্রে উল্লেখ করা হয়েছে তার জন্মস্থান ইলিনয় অঙ্গরাজ্যের ইভানস্টন;। কিন্তু তার আত্মজীবনীতে অন্য স্থানের উল্লেখ রয়েছে। তার প্রকৃত নাম জন চার্লস কার্টার। তার পিতা রাসেল উইটফোর্ড কার্টার (১৮৯৭-১৯৬৬) ছিলেন একজন স'মিল কর্মী এবং মাতা লিলা (বেইন্স; ১৮৯৯-১৯৯৪)। হেস্টন বাইবেলীয় মহাকাব্যিক দ্য টেন কমান্ডমেন্টস (১৯৫৬) চলচ্চিত্রে মোজেস চরিত্রে অভিনয় করে ব্যাপক সফলতা অর্জন করেন। পরিচালক সেসিল বি. ডামিল তাকে মিকেলাঞ্জেলোর মোজেসের মূর্তি প্রতিবিম্ব হওয়ার শিক্ষা দেন। ডামিল হেস্টনের তিন মাস বয়সী পুত্র ফ্র্যাজার ক্লার্ক হেস্টনকে দিয়ে বাচ্চা মোজেস চরিত্রের কাজ করান। দ্য টেন কমান্ডমেন্টস বক্স অফিসে অন্যতম সফল চলচ্চিত্র হয়ে ওঠে এবং মুদ্রাস্ফীতি সংযোজন করার পর এটি সপ্তম সর্বোচ্চ আয়কারী চলচ্চিত্র। হিব্রু নবী চরিত্রে তার কাজ চলচ্চিত্র সমালোচকদের নিকট থেকে প্রশংসা অর্জন করে। এই কাজের জন্য তিনি তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। মার্লোন ব্র্যান্ডো, বার্ট ল্যাঙ্কেস্টার ও রক হাডসন বেন-হার (১৯৫৯) চলচ্চিত্রে নাম ভূমিকায় অভিনয়ের প্রস্তাব ফিরিয়ে দিলে, তিনি এই চরিত্রটি গ্রহণ করেন। ছবিটি অপ্রত্যাশিতভাবে ১১টি বিভাগে একাডেমি পুরস্কার অর্জন করে এবং হেস্টন তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি ২০০৩ সালে লিউ ওয়ালেসের একই উপন্যাস অবলম্বনে নির্মিত অ্যানিমেটেড টিভি চলচ্চিত্রে বেন-হার চরিত্রের জন্য কণ্ঠ দেন। এলিয়ট, মার্ক (২০১৭)। Hollywood's Last Icon: Charlton Heston (ইংরেজি ভাষায়)। হারপার কলিন্স। পৃষ্ঠা ১১–১২। আইএসবিএন 978-0-06-242043-5।  রেমন্ড, এমিলি (২০০৬)। From My Cold, Dead Hands: Charlton Heston and American Politics (ইংরেজি ভাষায়)। পৃষ্ঠা ৪–৫, ৩৩।  ওয়েরলিং, ক্যারেন (১৬ এপ্রিল ২০০৮)। "Appreciation: Charlton Heston's life as a Wildcat"। নর্থ বাই নর্থওয়েস্টার্ন। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৯।  বার্কবিস্ট, রবার্ট (৬ এপ্রিল ২০০৮)। "Charlton Heston, Epic Film Star and Voice of N.R.A., Dies at 84"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৪ অক্টোবর ২০১৮।  "Charlton Heston Biography"। বায়োগ্রাফি। মার্চ ১৮, ২০১০। সেপ্টেম্বর ২৪, ২০১১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৯।  হেস্টন ১৯৯৫। The 1900 United States Census; Cook County, Chicago, Illinois, United States। ওরিসন, ক্যাথরিন (১৯৯৯)। Written in Stone: Making Cecil B. DeMille's Epic The Ten Commandments। ভেস্টাল প্রেস। পৃষ্ঠা ১৫। আইএসবিএন 978-1461734819।  হেস্টন, চার্লটন (১৯৯৫)। In The Arena। সিমন অ্যান্ড শুস্টার। আইএসবিএন 0-684-80394-1।  উইকিমিডিয়া কমন্সে চার্লটন হেস্টন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে চার্লটন হেস্টন (ইংরেজি) ইন্টারনেট মুভি ডেটাবেজে চার্লটন হেস্টন  (ইংরেজি) ফাইন্ড এ গ্রেইভে চার্লটন হেস্টন  (ইংরেজি)